stanford-oval/wikipedia huggingface dataset:
Bengt Stenwall

Bengt Gustav Edvard Stenwall (1. heinäkuuta 1929 Närpiö – 17. heinäkuuta 1993 Närpiö) oli suomalainen kunnanjohtaja, joka toimi Närpiön ensimmäisenä  kunnanjohtajana vuosina 1957–1980.
Stenwallin isä oli Närpiön kirkkoherra ja kansanedustaja Edvin Stenwall (1899–1976). Stenwallin lapsenlapsi on Elizabeth Stenwall. Hän kirjoitti ylioppilaaksi vuonna 1949 ja valmistui filosofian kandidaatiksi 1955. Ennen kunnanjohtajaksi valintaansa Stenwall työskenteli Porissa ilmestyneen Björneborgs Tidningin päätoimittajana 1955–1957.
Tomi J. Kallio

Tomi J. Kallio (s. 1976 Hyvinkää) on suomalainen kauppatieteilijä. Hän toimii professorina Vaasan yliopistossa. Aiemmin hän on toiminut professorina Turun yliopistoon kuuluvan Turun kauppakorkeakoulun Porin yksikössä. Kallion keskeisiä asiantuntijaalueita ovat vastuullinen liiketoiminta, organisaatioteoria, metodologia ja tutkimusmetodit sekä asiantuntijaorganisaatioiden johtaminen. Kallio on ollut myös instituutiokriittinen tieteen suhteen.
Kallio valmistui Turun kauppakorkeakoulusta kauppatieteiden maisteriksi vuonna 2000, lisensiaatiksi vuonna 2002 ja tohtoriksi vuonna 2004. Hän työskenteli koulussa vuodesta 2000 lähtien. Sitä ennen hän on toiminut myös assistenttina, yliassistenttina ja tutkijana.
Brandon Flowers

| Brandon Flowers |
| --- | --- |
 Brandon Flowers vuonna 2011
Henkilötiedot
Syntynyt: 21. kesäkuuta 1981 (ikä 43) Las Vegas, Yhdysvallat
Ammatti:  muusikko, lauluntekijä
Muusikko
Laulukielet:  englanti
Aktiivisena:  2001–
Tyylilajit:  indie rock, alternative rock, new wave, heartland rock, post-punk revival
Soittimet:  laulu, koskettimet, syntetisaattori, piano, basso, kitara
Yhtyeet:  The Killers
Levy-yhtiöt:  Island, Vertigo, Marrakesh
Aiheesta muualla
Kotisivut
  [ Muokkaa Wikidatassa ] [ ohje ]  
Brandon Richard Flowers (s. 21. kesäkuuta 1981 Las Vegas, Yhdysvallat) on The Killers -yhtyeen laulaja ja keulahahmo. Hän soittaa lisäksi koskettimia, kitaraa ja bassoa. The Killersin tuotannon lisäksi Flowers on julkaissut sooloalbumit Flamingo (2010) ja The Desired Effect (2015).
Flowers syntyi Las Vegasissa, jossa hän myös asui kahdeksan ensimmäistä vuotta elämästään. Perhe muutti myöhemmin Utahiin, josta Brandon palasi takaisin Vegasiin vuosia myöhemmin käydäkseen koulunsa loppuun ja työskennelläkseen hotellipoikana Gold Coast Hotelissa. Lapsena Flowers kuunteli paljon brittiläistä rock-musiikkia, muttei unelmoinut muusikon urasta ennen kuin 19-vuotiaana, harkitessaan jo lähtetyssaarnaajaksi ryhtymistä, hän kuuli David Bowien kappaleen Changes. Kappale sai hänet kiinnostumaan musiikin tekemisestä.
Flowersin esiintymistyylissä on nähty vaikutteita Bonolta ja Bruce Springsteeniltä. Hänet tunnetaan erikoisista pukuvalinnoistaan ja tavastaan kertoa avoimesti mielipiteitään muista samantyylisistä yhtyeistä. Hän voitti NME Magazine Awardin vuonna 2005 sarjoissa ”paras pukeutuja” ja ”seksikkäin mies”. Vuonna 2010 Elton John asetti hänet neljänneksi omista sankareistaan kootulla listalla.
Flowers ei anna juurikaan tietoja yksityiselämästään julkisuuteen. Flowersin vanhemmat ovat osittain liettualaisia ja skotlantilaisia. Uskonnoltaan hän on mormoni. Flowersilla on neljä siskoa ja yksi veli. Hän on naimisissa ja hän kirjoitti ”My List” -kappaleen vaimolleen Tanalle. Parilla on kolme lasta, pojat Ammon (s. 2007), Gunnar (s. 2009) ja Henry (s. 2011).
Aiheesta muualla

Kuvia tai muita tiedostoja aiheesta Brandon Flowers Wikimedia Commonsissa
Tiurasenkrunni

Tiurasenkrunni
| --- | --- |
Sijainti:  65°33.20′N, 024°48.53′E, Simo Suomi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Tiurasenkrunni on kivikkoinen saari Perämerellä Simon edustalla. Se sijaitsee noin 12 kilometrin päässä Simoniemen kylästä lounaaseen. Saaren itäpäässä on huonokuntoinen retkeilijöiden käyttöön tarkoitettu kamiinalämmitteinen autiotupa. Tuvassa on kaksi makuupaikkaa. Saarella ei ole venelaituria.
Saari on noussut merestä 1500-luvulla, ja sieltä on löydetty kalastukseen ja hylkeenpyyntiin liittyvien rakennelmien jäännöksiä sekä kalkkiuuni. Rakennusten jäänteiden arvioidaan olevan peräisin 1600-luvulta.
Aiheesta muualla

Luontoon.fi: Tiurasenkrunnin autiotupa (Arkistoitu – Internet Archive)
Timo Räty

Timo Räty Suomi-areena-tapahtumassa heinäkuussa 2011.
Timo Ilari Räty (s. 21. marraskuuta 1964 Kuopio) on entinen Auto- ja Kuljetusalan Työntekijäliitto AKT:n puheenjohtaja. Hän toimi tehtävässä vuodesta 2001 hyllytykseensä saakka 22. maaliskuuta 2012. 7. kesäkuuta 2012 ATK:n valtuusto erotti Rädyn yksimielisellä päätöksellä.
Suoritettuaan oikeustieteen kandidaatin tutkinnon Lapin yliopistossa vuonna 1994, Räty työskenteli SAK:n lakimiehenä 1994–1996 ja AKT:n vastaavana lakimiehenä vuosina 1997–2001. Vuonna 2001 hänet valittiin SAK:n hallituksen jäseneksi ja AKT:n puheenjohtajaksi.
Puoluekannaltaan sosialidemokraatti Räty asuu Lahdessa. Räty on eronnut ja yhden tyttären isä.
Rädyn toiminta AKT:n johdossa

Timo Räty nousi AKT:n puheenjohtajaksi vuonna 2001. Sitä ennen hän oli toiminut neljän vuoden ajan liiton vastaavana lakimiehenä. Suomen Kuvalehden Matti Simula luonnehti Rätyä lakkoherkäksi johtajaksi, joka sopi asioista yleensä riitelyn kautta. Edes liiton oma jäsenistö ei aina hyväksynyt Rädyn tiukkaa linjaa, ja esimerkiksi vuonna 2010 ahtaajien lakon aikaan osa jäsenistöstä arvosteli Rädyn toimia. Lakon jälkeen julkisuudessa alettiin käydä keskustelua AKT:n tulehtuneesta työilmapiiristä ja Rädyn käytöksestä.
Timo Rädyn ja AKT:n viestintäpäällikkö Hilkka Ahteen välinen kiista nousi julkisuuteen marraskuussa 2011. Tuolloin MTV3 uutisoi, että Ahde oli kannellut Rädyn epäasiallisesta käytöksestä ja alaisten huonosta kohtelusta Etelä-Suomen aluehallintovirastoon. Työsuojeluviranomaisen selvitys johti poliisitutkintaan, jossa Ahteen epäiltyä työpaikkakiusaamista tutkittiin työturvallisuusrikoksena. Kesäkuussa 2012 AKT:n valtuusto erotti Rädyn puheenjohtajan tehtävästä. Hänet oli hyllytetty tehtävästään jo maaliskuussa, kun epäilyt työpaikkakiusaamisista päätyivät syyteharkintaan. Epäluottamusta lisäsivät tiedot rahankäytöstä ja puheenjohtajan sihteerille tehdyistä kalliista vuokrasopimuksista.
Tammikuussa 2013 Helsingin käräjäoikeus tuomitsi AKT:n entisen puheenjohtajan Rädyn maksamaan 80 päiväsakkoa pahoinpitelystä ja kahdesta työturvallisuusrikoksesta. AKT ja Räty tuomittiin lisäksi maksamaan Ahteelle loukkauksen aiheuttamasta kärsimyksestä ja muusta tilapäisestä haitasta korvauksia yhteensä 12 000 euroa. Helsingin hovioikeus päätti helmikuussa 2015 pitää tuomion voimassa. Korkein oikeus hylkäsi Rädyn valituslupahakemuksen kesäkuussa 2016, joten hovioikeuden päätös jäi voimaan.
Työpaikkakiusaamisen lisäksi Räty ja kymmenen muuta AKT:n hallituksen jäsentä saivat syytteen Hilkka Ahteen työsyrjinnästä, sillä Ahde oli erotettu AKT:n viestintäpäällikön tehtävästä maaliskuussa 2012 samaan aikaan kun työsuojeluviranomainen käsitteli Ahteen kokemaa epäasiallista kohtelua työpaikallaan. Rätyä lukuun ottamatta kaikki syytetyt tunnustivat työsyrjinnän ja ratkaisivat asian syyteneuvottelun avulla, jolloin heidät tuomittiin 10 päiväsakkoon. Rädyn tapauksessa asia eteni oikeuteen, ja hänet tuomittiin marraskuussa 2015 20 päiväsakkoon työsyrjinnästä. Oikeus alensi sakkojen määrää sen perusteella, että Räty oli jo aiemmin saanut sakkoja Ahteen työpaikkakiusaamisesta, sekä siksi, että Räty menetti työpaikkansa. Räty tuomittiin myös maksamaan Ahteelle korvauksia henkisestä kärsimyksestä 1 000 euroa sekä korvaamaan tämän lähes 15 000 euron oikeuskulut. Hovioikeus kuitenkin kumosi äänestyspäätöksellä marraskuussa 2016 käräjäoikeuden aiemman tuomion ja Räty vapautettiin korvausvastuusta. Korkein oikeus otti tapauksen käsittelyyn ja tuomitsi kesäkuussa 2018 Rädyn työsyrjinnästä 20 päiväsakkoon sekä maksamaan Ahteelle 1 000 euroa kärsimyskorvauksia.
Aiheesta muualla

Timo Räty, AKT:n yksinvaltias: ”Kohtelee erityisen huonosti niitä, jotka eivät osaa puolustautua”; Suomen Kuvalehti 11/2010 ja 5.3.2012
Timo Räty, valtakunnan kiusaaja vai tiukka neuvottelija? YLE:n elävä arkisto
Turun Suunnistajat

| Turun Suunnistajat |
| --- | --- |

Perustettu:  23.1.1954
Paikkakunta:  Turku
Puheenjohtaja:  Mirja Huhtinen
Turun Suunnistajat (TuS) on vuonna 1954 perustettu Turun seudulla toimiva suunnistusseura. Jäseniä seuralla on yli 500.
Vroni König-Salmi, Simone Niggli, Jørgen Rostrup ja Janne Salmi ovat edustaneet seuraa.
Aiheesta muualla

Turun Suunnistajat
Bengt Sohlberg

Bengt Viktor Ferdinand Sohlberg (s. 12. tammikuuta 1950 Pyhtää) on suomalainen agrologi, maanviljelijä, yrittäjä ja yritysjohtaja, joka on saanut maanviljelysneuvoksen arvonimen.
Sohlbergin puoliso on Tua Mangström. Sohlberg valmistui agrologiksi Högre Svenska Lantbruksläroverketistä 1972. Hän oli Malmgårdin tilan omistaja Siuntiossa 1972–2011 ja on Siuntion Koneasema Oy:n perustajaosakas ja toimitusjohtaja vuodesta 1985. Sohlberg on myös Gerkin kartanon viljelijä Espoossa ja hänellä on ollut useita asiantuntija- ja luottamustehtäviä, kuten Nylands Svenska Lantbrukssällskapin johtokunta ja seuran puheenjohtajuus 1998–2012, Svenska lantbrukssällskapens förbundin puheenjohtajuus 2003–2012, Aktia Oyj:n hallintoneuvosto 2009–2013 ja  Aktia Pankki Oyj:n hallintoneuvosto vuodesta 2013 sekä ProAgria-yhtymän, vuodesta 2011 ProAgria-ryhmä, hallitus 2003–2012, jonka varapuheenjohtaja hän oli vuodesta 2006 ja puheenjohtaja 2010–2011. Ruotsin Kuninkaallisen metsä- ja maatalousakatemian jäseneksi Sohlberg tuli 1999. Maanviljelysneuvoksen arvonimen hän sai 2013.
Aiheesta muualla

Annastiina Henttinen: Bengt Sohlberg Biografiasampo.
Timo Saari

| Timo Saari> Henkilötiedot |
| --- | --- |
Syntynyt: 14. tammikuuta 1949 (ikä 75) Tampere, Suomi
Kansalaisuus:   Suomi
Jääkiekkoilija
Lempinimi:  Roope
Pelipaikka:  puolustaja
Maila:  vasen
Pituus:  188 cm
Paino:  82 kg
Pelinumero:  5 (Jokerit)
Pelaajaura
Pääsarjaura:  1966–1984
Seurat:  Ilves (SMS) HJK (SMS) Jokerit (SMS/SML) Tingsryds AIF (Ruotsi I)
Timo Matti ”Roope” Saari (s. 14. tammikuuta 1949 Tampere) on suomalainen jääkiekkopuolustaja. Hän pelasi SM-sarjassa ja SM-liigassa yhteensä 483 runkosarjaottelua tehoin 52+103=155. Jäähyminuutteja kertyi 160. Saari pelasi myös kaksi kautta Ruotsissa.
Ura

Saari oli Tampereen Ilveksen kasvatti. Hän voitti joukkueessa A-nuorten Suomenmestaruuden vuosina 1966 ja 1967. Kaudella 1966–1967 Saari debytoi SM-sarjassa ja teki 14 runkosarjaottelussa tehot 1+3=4. Hän voitti kauden päätteeksi SM-pronssia. Seuraavat kolme kautta Ilveksessä toivat Saarelle SM-hopeaa. Vuodet 1970–1973 hän pelasi Helsingin Jääkiekkoklubissa. Saari voitti SM-hopeaa keväällä 1972.
Kaudeksi 1973–1974 Saari siirtyi Jokereihin. Hän nousi joukkueessa arvokisapelaajaksi ja ikoniksi ja pelasi siellä uransa loppuun kevääseen 1984. Saari pelasi välillä vuosina 1977–1979 Ruotsin I-divisioonaa Tingsryds AIF:n joukkueessa. Jokereissa hän vietti yhdeksän kautta, joista seitsemän SM-liigan alettua vuonna 1975. Joukkue eteni Saaren aikana kuitenkin vain kerran pudotuspeleihin, kaudella 1982–1983, jolloin Jokerit voittivat runkosarjan ja SM-hopeaa.
Maajoukkue

Saari edusti Suomea MM-kilpailuissa vuosina 1974, 1975 ja 1976. Hän oli vuoden 1976 MM-kilpailuissa Suomen tehokkain puolustaja tehoilla 2+3=5. Saari pelasi samana vuonna myös Innsbruckin olympiakisoissa ja Kanada-cupissa.
Brasilianviidakkohaukka

| Brasilianviidakkohaukka |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Buteoninae
Suku::  Viidakkohaukat Leucopternis
Laji::  lacernulatus
Kaksiosainen nimi
 Leucopternis lacernulatus  (Temminck, 1827) 
Synonyymit
 Leucopternis lacernulata 
Katso myös
   Brasilianviidakkohaukka Wikispeciesissä   Brasilianviidakkohaukka Commonsissa 
Infobox OKNimi-testi OKIUCN-testi OK: 
Brasilianviidakkohaukka (Leucopternis lacernulatus) on haukkojen (Accipitridae) heimoon kuuluva lintulaji. Sitä tavataan Brasiliassa.
Se muistuttaa argentiinanviidakkohaukkaa, jolla on yläselässä mustaa täplitystä, kyynärsulkien kärjet ovat valkoiset, eikä pyrstön kärki ole musta.
Brasilianviidakkohaukka elää Itä-Brasiliassa Atlantin rannikon metsissä. Vuonna 1830 sitä pidettiin yleisenä, mutta viimeaikaiset havainnot osoittavat, että se elää erillisissä laikuissa, eikä ole yleinen. Populaation koko on alle kymmenentuhatta.
Sen koko on 43–48 senttimetriä ja se on keskikokoinen mustavalkoinen metsässä elävä petolintu. Pää on valkea, takakruunu, niska ja yläselkä ovat haalistuneenharmaat. Alapuoli on kokonaan valkoinen. Selkä ja siivet ovat mustat. Sillä on jonkin verran heikkoa valkoista täplitystä olkasulissa. Siivet ovat leveät, pyöreähköt, pyrstö lyhyt ja valkoinen, jossa musta pohja ja ohut raita kärjessä. Silmän värikalvo, vahanahka ja jalat ovat keltaiset. Nuorilla linnuilla on tummat juovat kruunussa ja niskassa, punaruskeat siiven peitinhöyhenien ja hartiahöyhenien kärjet.
Sen elinpiiriä ovat subtrooppiset ja trooppiset alavat kosteat metsät ja kuivat savannit. Sitä esiintyy pääasiassa alavissa vanhoissa metsissä keskikerroksessa  900 metrin korkeuteen asti, joskin Minas Geraisissa 2890 metriin asti (Machado et al. 1998). Minas Geraisissa se on tavattu myös matalassa kasvustossa  (capoeirat, eukalyptusviljelmät), mutta aina lähellä laajoja koskemattomia metsiä (Machado et al. 1998). Se saalista ovat selkärangattomat, kuten kotilot, hämähäkit ja hyönteiset, joskin raportoitu on myös muusta saaliista, kuten linnuista, matelijoista, sammakoista ja nisäkkäistä.
Tudor

Tudor voi tarkoittaa seuraavia:
Tudor, Englantia 1485–1603 hallinnut kuningassuku, johon kuuluivat seuraavat hallitsijat:
Henrik VII, kuninkaana 1485–1509
Henrik VIII, kuninkaana 1509–1547
Edvard VI, kuninkaana 1547–1553
Maria I, kuningattarena 1553–1558
Elisabet I, kuningattarena 1558–1603
Tudorien aika eli Tudor-kausi, historiankirjoituksessa käytetty nimitys Tudor-suvun valtakaudesta Englannissa
Tudor-tyyli (tudortyyli, Tudor-arkkitehtuuri), Englannissa 1500-luvulla suosittu arkkitehtuurityyli
Tudor-ruusu, Englannin heraldinen symboli
Tudor-kellot, sveitsiläisen Montres Tudor SA -yrityksen kellomerkki
Tudor-hallitsijasuvun muita jäseniä:
Arthur Tudor (1486–1502), Walesin prinssi, kuningas Henrik VII:n poika
Edmund Tudor (1430–1456), englantilalinen jaarli, kuningas Henrik VII:n isä
Edmund Tudor, Somersetin herttua (1499–1500), Englannin prinssi, kuningas Henrik VII:n poika
Elisabet Tudor (1492–1495), Englannin prinsessa, kuningas Henrik VII:n tytär
Katariina Tudor (1503–1503), Englannin vastasyntyneenä kuollut prinsessa, kuningas Henrik VII:n tytär
Margareeta Tudor (1489–1541) Englannin prinsessa, kuningas Henrik VII:n tytär
Maria Tudor (1496–1533), Englannin prinsessa, Ranskan kuningatar, kuningas Ludvig II:n puoliso
Muita henkilöitä, joiden sukunimi on Tudor:
Antony Tudor (1909–1987), brittiläinen balettitanssija ja koreografi
Bogdan Tudor (s. 1970), romanialainen pituushyppääjä
Corneliu Vadim Tudor (1949–2015), romanialainen poliitikko, senaattori ja europarlamentaarikko
Cristian Tudor (1982–2012), romanialainen jalkapalloilija
David Tudor (1926–1996), yhdysvaltalainen pianisti
Edward Tudor-Pole (s. 1955), brittiläinen muusikko ja näyttelijä
Henry Hugh Tudor (1871–1965), brittiläinen kenraaliluutnantti
Igor Tudor (s. 1978), kroatialainen jalkapalloilija ja valmentaja
Stepan Tudor, oik. Stepan Oleksjuk (1892–1941), ukrainalainen kirjailija
Tudor etunimenä:
Tudor Arghezi, oik. Ion Nae Theodorescu (1880–1967), romanialainen kirjailija
Tudor Casapu (s. 1963), moldovalainen painonnostaja
Tudor Vladimirescu (1780–1821), Valakian ja Romanian vallankumoussankari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tudor”, voi hakea sivunnimihaulla, laajalla sivunnimihaulla tai tekstihaulla.
Turun Taidehalli

| Turun Taidehalli |
| --- | --- |
Tyyppi:  Taidekeskus 
Sijainti:  Turku 
Perustettu:  2019  
Kotisivut:  turuntaidehalli.fi 
Koordinaatit:  60°27′04″N, 22°16′34″E
 fiTurun Taidehalli 
  
Turun Taidehalli on helmikuussa 2019 yleisölle avattu visuaalisten taiteiden keskus Turun vanhassa kaupungissa.
Vanhassa Raatihuoneen kiinteistössä toimiva Turun Taidehalli järjestää viiden viikon välein vaihtuvia nykytaiteen näyttelyitä. Näyttelytoiminnan lisäksi talossa on Turun Taidelainaamo, valokuva-aiheinen kirjasto sekä alueen kuvataiteilijoiden varattavissa oleva digitaalisen työn tila sekä kokoushuone PeriLab. Taidehallin 3. kerroksen juhlasali on vuokrattavissa kaupunkilaisille, yrityksille ja yhteisöille erilaisten tapahtumien ja juhlien pitopaikaksi.
Vanhan Raatihuoneen kiinteistö on vuokrattu Turun kaupungilta.
Päävuokralaisina toimivat Valokuvakeskus Peri ja Turun Taiteilijaseura. Taidehallin henkilökunta on päävuokralaisyhdistysten palveluksessa.
Aiheesta muualla

Turun Taidehallin verkkosivut
Turun Teräs

Turun Teräs on 2. huhtikuuta 1945 perustettu urheiluseura. Seuran lajeja ovat jalkapallo, futsal, nyrkkeily, sekä kuntonyrkkeily.
Aiheesta muualla

Turun Teräksen kotisivut
Brasiliansuomalaiset

Brasiliansuomalaiset ovat brasilialaisia, joilla on suomalaisia sukujuuria. Heitä on noin 90 000[lähde? ] . Brasiliansuomalaisella voidaan myös tarkoittaa Brasiliassa asuvaa suomalaista. Brasiliassa asuu noin 600 Suomen kansalaista. Pääasiassa Suomesta muutetaan Brasiliaan työskentelemään suomalaisiin yrityksiin. Lisäksi heidän perheenjäseniään on paljon. Historiallisesti suurin suomalaissiirtokunta Brasiliassa on Penedo, Rio de Janeiron osavaltiossa. Penedossa asuu nykyään vain muutamia suomalaisia tai suomenkielisiä maahanmuuttajien jälkeläisiä. Penedo on nykyään vilkas Rion ja São Paulon väestön matkailukohde, jossa ylläpidetään suomalaista kulttuuria muun muassa viikoittaisilla tanssiaisilla. São Paulossa toimii vuodesta 2013 asti Suomi-koulu, joka tarjoaa alueella asuville suomalaisille lapsiperheille mahdollisuuden käyttää ja kehittää suomen kielen taitoja.
Brasilianvarpuskyyhky

| Brasilianvarpuskyyhky |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Varpuskyyhkyt Columbina
Laji::  cyanopis
Kaksiosainen nimi
 Columbina cyanopis  (Pelzeln, 1870) 
Katso myös
   Brasilianvarpuskyyhky Wikispeciesissä   Brasilianvarpuskyyhky Commonsissa 
Infobox OKNimi-testi OKIUCN-testi OK: 
Brasilianvarpuskyyhky (Columbina cyanopis) on äärimmäisen uhanalainen Brasiliassa Mato Grosson osavaltiossa elävä kyyhkylaji.
Kooltaan brasilianvarpuskyyhky on noin 16 cm. Lajin pää, niska, kaula, selkä, siivet ja perä ovat väritykseltään ruosteenruskeat. Siivissä on lisäksi tummansinisiä täpliä. Linnun vatsa on vaaleamman punertava. Brasilianvarpuskyyhky muistuttaa ulkonäöltään kastanjavarpuskyyhkyä (Columbina talpacoti) ja harmaavarpuskyyhkyä (Columbina minuta)..
Brasilianvarpuskyyhkyn elinympäristöä ovat avoimet ruohomaat. Laji liikkuu yleensä yksikseen tai pareittain. Brasilianvarpuskyyhkykannan kooksi arvioidaan 50–250 yksilöä . Suurin lajiin kohdistuva uhka on ruohomaiden rakentaminen sekä niiden ottaminen eukalyptuspuuplantaasien käyttöön.
Blondie (albumi)

| Blondie Blondie |
| --- | --- | --- |

Studioalbumin tiedot
 Äänitetty : elo–syyskuu 1976
 Studio : Plaza Sound Studios, New York City
 Julkaistu: joulukuu 1976
 Tuottaja(t): Richard Gottehrer
 Tyylilaji: punk rock, uusi aalto
 Kesto: 33.25
 Levy-yhtiö: Private Stock Records
Blondien muut julkaisut
|   | Blondie 1976 | Plastic Letters 1977 |
Singlet albumilta Blondie
 ”X Offender” Julkaistu: 17. kesäkuuta 1976  ”In the Flesh” Julkaistu: lokakuu 1976  ”Rio Her to Shreds” Julkaistu: marraskuu 1977
Blondie on saman nimisen yhtyeen vuonna 1976 julkaisema debyyttialbumi. Sen tuotti Richard Gottehrer.
Kappaleet

X Offender – 3.14
Little Girl Lies – 2.07
In the Flesh – 2.33
Look Good in Blue – 2.55
In the Sun – 2.39
A Shark in Jets Clothing – 3.39
Man Overboard – 3.22
Rip Her to Shreds – 3.22
Rifle Range – 3.41
Kung Fu Girls – 2.33
The Attack of the Giant Ants – 3.34
Kokoonpano

Debbie Harry - laulu
Chris Stein – kitara, basso
Gary Valentine - basso, kitara
Jimmy Destri - kosketinsoittimet
Clem Burke - rummut
Ellie Greenwich - taustalaulu
Micki Harris - taustalaulu
Hilda Harris - taustalaulu
Arvostelut

AllMusic:
Soundi:
Aiheesta muualla

Blondie discogs.com -sivustolla.
Trojitsken piiri

| Trojitsken piiri Троїцький район, Троицкий район |
| --- | --- |
 Piiri Luhanskin alueen kartalla.
 Lippu:  Vaakuna
Valtio:  Ukraina
Alue:  Luhanskin alue
Perustettu:  7.3.1923
Lakkautettu:  7/2020
Hallinto:  
 – hallinnollinen keskus:  Trojitske (7 582)
Pinta-ala  ():  1 633,1 km²
Väkiluku (2017 (arvio)):  19 926
 
tr.loga.gov.ua
Trojitsken piiri (ukr. Троїцький район, Trojitskyi raion; ven. Троицкий район, Troitski raion) oli Ukrainan Luhanskin alueen luoteisosassa sijaitseva hallinnollinen piiri. Se rajoittuu pohjoisessa Venäjään. Ukrainan kesän 2020 aluehallinnollisessa uudistuksessa, piiri sulautettiin osaksi laajentunutta Svatoven piiriä.
Piirin väkiluvuksi arvioitiin 19 926 ihmistä (2017), joista kaupunkilaisiksi luokiteltiin piirikeskus, Trojitsken kaupunkityyppisessä taajamassa väestö (Троїцьке, 7 582).
Svatoven piiri ja siihen sulautunut aiempi Trojitsken piiri tuli Venäjän hyökkäyssodan 2022 johdosta sotatoimialueeksi.
Trojitsen taajaman valtuuston rakennus.
Koulu Trojitskessa.
Aiheesta muualla

Kuvia tai muita tiedostoja aiheesta Trojitsken piiri Wikimedia Commonsissa
Caravela

| Caravela |
| --- | --- |
 Perinteisiä asumuksia Caravelan saarella.
 Bolaman osa-alueet.
 Caravela
 Koordinaatit: 11°31′56″N, 16°17′54″W 
Valtio:  Guinea-Bissau
Alue:  Bolaman alue
Hallinto:  
 – Hallinnon tyyppi:  osa-alue
Väkiluku (2009):  4 263
Infobox OKVirheellinen NIMI-arvo: 
Caravela on saari sekä osa-alue eli sektori Bolaman alueella Guinea-Bissaussa. Se sijaitsee Bissagossaaristossa 90 kilometriä Bolamasta länteen. Osa-alueella on 4 263 asukasta (vuonna 2009, väestönlaskenta).
Caravelan osa-alueen pinta-ala on 1 160,3 neliökilometriä. Muita saaria ovat Carache, Formosa, Maio ja Ponta (Nago). Kaupunkiväestöä ei ole.
Brandon Jackson

| Brandon Jackson |
| --- | --- |

Henkilötiedot
Syntynyt: 2. lokakuuta 1985 Detroit, Michigan
Kansalaisuus:   Yhdysvallat
Amerikkalaisen jalkapallon pelaaja
Pituus:  180 cm
Paino:  98 kg
Pelipaikka:  keskushyökkääjä
Pelaajaura
Seurat:  Green Bay Packers Cleveland Browns
NFL-varaus:  63. varaus, 2007 Green Bay Packers
Pääsarjaura:  2007–2012
Brandon Lamar Jackson (s. 2. lokakuuta 1985 Detroit, Michigan) on yhdysvaltalainen entinen amerikkalaisen jalkapallon pelaaja. Hän oli pelipaikaltaan keskushyökkääjä. Jackson edusti ammattilaisurallaan Green Bay Packersia ja Cleveland Brownsia. Pelipaikaltaan hän on keskushyökkääjä.